b'\n_START_ARTICLE_\n\xc5\xbdidovski trg, Maribor\n_START_PARAGRAPH_\n\xc5\xbdidovski trg najdemo nad Lentom v Mariboru. Obdajata ga sinagoga, \xc5\xbdidovski stolp in ostale novej\xc5\xa1e stavbe. \xc5\xbdidovsko \xc4\x8detrt so postavili \xc5\xbdidje, ko so se naselili v Mariboru okoli leta 1300. Tudi \xc5\xbdidovski trg je del te \xc4\x8detrti. Sinagoga, ki so jo prav tako postavili \xc5\xbdidje, je bila sredi\xc5\xa1\xc4\x8de verskega, kulturnega in duhovnega \xc5\xbeivljenja. \xc5\xbdidovski stolp pa je bil postavljen sredi 15. stoletja. Neko\xc4\x8d je tam domoval mestni stra\xc5\xbemojster, sedaj pa je stolp namenjen fotoklubu. Sredi trga je kip iz petih \xc5\xbeeleznih skulptur na betonskem podstavku. Imenovan je \xc2\xbbpet organskih nevarnosti\xc2\xab, narejen je bil leta 2002, njegov avtor je Marijan Mirt.'